**II.5.**

**A közfeladatot ellátó szerv által nyújtott vagy költségvetéséből finanszírozott közszolgáltatások megnevezése, tartalma, a közszolgáltatások igénybevételének rendje, a közszolgáltatásért fizetendő díj mértéke, az abból adott kedvezmények**

1. A közszolgáltatás megnevezése: **felsőoktatás.**
2. A közszolgáltatás tartalma:

A Magyar Agrár- és Élettudományi Egyetemért Alapítvány által ellátott konkrét közfeladatok, amelyeket a közfeladatot ellátó közérdekű vagyonkezelő alapítványokról szóló 2021. évi IX. törvény 1. melléklet A) rész 10. pont határoz meg, a következők:

1. a Magyar Agrár- és Élettudományi Egyetem alapítói, tulajdonosi, fenntartói jogainak gyakorlása, működési feltételei, intézményfejlesztési céljai megvalósításának biztosítása,

2. a Magyar Agrár- és Élettudományi Egyetem útján

a) felsőoktatási tevékenység folytatása,

b) további, az a) alpontba nem sorolt, a felsőoktatási intézmény képzési tevékenységéhez kapcsolódó oktatás,

c) a genetikai változatosság és a hazai mezőgazdaság genetikai anyagainak védelme, jogszabályban meghatározott jelentős növényfajok, változatok, fajták és vad rokonfajok mint génforrások megőrzésében és fenntartásában való közreműködés,

d) a felsőoktatási intézmény alaptevékenységéből származó szellemi értékek közösségi célú megismertetésével és gazdasági hasznosításával hozzájárulás a térsége társadalmi és gazdasági fejlődéséhez,

3. a magyar felsőoktatás gazdasági, társadalmi és nemzetközi kapcsolatainak fejlesztése érdekében

a) oktatási, tudományos kutatási, hallgatói, tanulói, oktatói, kutatói, tanári támogatási program működtetése,

b) rászorultsági alapú támogatás biztosítása,

c) tehetséggondozó programok működésének támogatása,

4. a Gödöllői Királyi Kastély, Park és Kápolna üzemeltetését, hasznosítását végző jogi személy útján

a) a Gödöllői Királyi Kastély, Park és Kápolna működtetése és fejlesztése,

b) múzeumi, kulturális és turisztikai nevelési-oktatási tevékenységek folytatása,

c) kulturális célú és közcélú ingatlanhasznosítás.

5. \* Olyan, az alapítvány feladatából, céljából, vagy az általa fenntartott felsőoktatási intézmény tevékenységéből fakadó, ahhoz kapcsolódó szellemi, tudományos, illetve társadalmilag vagy gazdaságilag hasznosítható értéket, dolgot, szellemi terméket megismertető vagy ezek bármelyikét – hazai vagy nemzetközi viszonylatban – kulturális, tudományos vagy gazdasági területen fejlesztő, előállító illetve hasznosító tevékenységet végző hazai vagy külföldi természetes személy, civil szervezet, gazdasági társaság vagy más jogi személy alapítvány általi támogatása, amely elősegíti az alapítvány céljainak megvalósítását, feladatainak ellátását vagy az alapítvány által fenntartott felsőoktatási intézmény oktatási, kutatási és fejlesztési tevékenységét, illetve az alapítvány vagy az általa fenntartott felsőoktatási intézmény hazai vagy nemzetközi kulturális, tudományos vagy gazdasági kapcsolatainak kialakítását, fejlesztését, vagy erősíti a tevékenységük hazai illetve nemzetközi relációban történő pozitív megítélését.

3.) A közszolgáltatás igénybevételének a rendje:

A közszolgáltatás igénybevétele a nemzeti felsőoktatásról szóló 2011. évi CCIV. törvény szabályainak megfelelően történik.

Az aktuális felsőoktatási felvételi szabályokról a felvi.hu honlap nyújt tájékoztatást, amely a következő linken keresztül érhető el: <https://www.felvi.hu/>

4.) A közszolgáltatásért fizetendő díj mértéke, az abból adott kedvezmények:

A fenntartott felsőoktatási intézmény, a Magyar Agrár- és Élettudományi Egyetem részére fizetendő díjakról, illetve az abból adott kedvezményekről az Egyetem vonatkozó szabályzatai adnak tájékoztatást.

A Magyar Agrár- és Élettudományi Egyetem Szervezeti és Működési Szabályzata III. kötet: Hallgatói Követelményrendszer (HKR) – elérhető: [www.uni-mate.hu/közzétételi](https://www.uni-mate.hu/k%C3%B6zz%C3%A9t%C3%A9teli)

A felsőoktatási felvételi eljáráshoz kapcsolódó költségekről pedig a felvi.hu honlap nyújt tájékoztatást, amely a következő linken keresztül érhető el: <https://www.felvi.hu/>